29.9.2023.
HR
Službeni list Europske unije
C 344/91
Slika 6
Pokrivenost nepokretnim VHCN-om u EU-u.
Povijesni podaci, smjer djelovanja za digitalno desetljeće i osnovni smjer djelovanja do 2030
Trenutačni pokazatelj za nepokretni VHCN, koji se temelji na trenutačnom pokazatelju indeksa gospodarske i društvene digitalizacije, obuhvaća mreže koje trenutačno mogu osigurati gigabitnu povezivost.
Međutim, to može uključivati mreže koje trenutačno ne osiguravaju gigabitnu povezivost, posebno u uvjetima u vrijeme vršnog opterećenja.
To je, na primjer, slučaj s mrežama DOCSIS 3.1 čiji svjetlovodi nisu postavljeni dovoljno blizu krajnjem korisniku.
Međutim, trenutačno nije moguće na odgovarajući način identificirati i samim time isključiti te mreže iz mjerenja.
Stoga bi izmjerene vrijednosti i prognoza za osnovni smjer djelovanja mogle biti veće od stvarne pokrivenosti.
Uostalom, nadogradnja mreža DOCSIS 3.0, koje trenutačno pokrivaju 11 % kućanstava, imat će vrlo ograničen utjecaj na ruralnu povezivost.
Naposljetku, nisu sve FTTP mreže dovoljno velike da bi omogućile gigabitne brzine u vrijeme vršnog opterećenja.
Stoga su potrebna dodatna ulaganja u pristupnu mrežu, ali i u temeljne i sporedne dijelove mreže kako bi se održao eksponencijalni rast potreba za prijenosom podataka koji se očekuje od 2030. nadalje.
Uz nadogradnju pristupnih mreža na svjetlovod bit će potrebna dodatna ulaganja u hardver i softver (14).
S obzirom na navedeno, dodatno će se poraditi na dogovoru o zajedničkoj metodologiji za ključne pokazatelje uspješnosti radi mjerenja gigabitne povezivosti.
Time će se omogućiti usporedba podataka na razini EU-a o kvaliteti usluga VHCN infrastruktura koje omogućuju brzine od 1 Gb/s u uvjetima u vrijeme vršnog opterećenja.
Imajući u vidu metodološka ograničenja ključnih pokazatelja uspješnosti, na temelju trenutačno dostupnih podataka može se zaključiti da je nepokretni VHCN koji može ponuditi gigabitnu povezivost 2022. pokrivao 73 % kućanstava u Uniji, što je porast u odnosu na 70 % iz prethodne godine, a očekuje se da će do kraja razdoblja projekcije doseći 94 %.
Taj je rast potaknulo uvođenje optičkih mreža (FTTP), koje su 2022.
pokrivale 56 % kućanstava u Uniji.
Do preostalih 27 % kućanstava koja i dalje ne pokriva VHCN uglavnom će se doprijeti dodatnim uvođenjem FTTP-a, što će zahtijevati kontinuiran rad.
Ne treba isključiti da će do velikog dijela ruralnih područja trebati doprijeti 5G mrežama s fiksnim bežičnim pristupom.
Razlike u ruralnim regijama i dalje su raširen problem jer 55 % kućanstava na tim područjima još uvijek nije pokriveno VHCN-om.
Taj čimbenik stvara dodatne prepreke za širenje usluga dok se ne postigne potpuna pokrivenost.
Granični trošak priključivanja kućanstva znatno je veći kad je riječ o dopiranju do ruralnih područja.
Radi boljeg praćenja napretka pokrivenosti FTTP-om, kako je naznačeno u Provedbenoj odluci o ključnim pokazateljima uspješnosti, i boljeg tumačenja podataka o pokrivenosti VHCN-om, i za taj je pokazatelj utvrđen smjer djelovanja na razini Unije (Figure 7).
Prema procjenama na temelju osnovnog smjera djelovanja predviđa se da će FTTP do 2030. doprijeti do 87 % kućanstava u EU-u.
(14) Odluke o strategiji razvoja i nabave u području informacijske tehnologije podlijegat će prethodnom odobrenju Odbora Europske komisije za informacijsku tehnologiju i kibersigurnost.